                                          ԱՄՓՈՓԱԹԵՐԹ  
ՊԵՏԱԿԱՆ ԳՈՒՅՔՆ ՕՏԱՐԵԼՈՒ ՄԱՍԻՆ
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	        1.   ՀՀ ֆինանսների նախարարություն 
	27․03․2026թ․

	
	N  01/11-1/8043-2026

	
ՀՀ ֆինանսների նախարարությունն ուսումնասիրել է «Պետական գույքն օտարելու մասին» ՀՀ կառավարության որոշման նախագիծը և հայտնում է հետևյալը.
Նախագծով նախատեսվում է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին ամրացված, պետական սեփականություն հանդիսացող անշարժ գույքը Հայաստանի Հանրապետության կառավարության 2021 թվականի ապրիլի 15-ի թիվ 587-Ն և 2023 թվականի սեպտեմբերի 28-ի թիվ 1667-Ն որոշումներով հաստատված կարգերի պահանջներին համապատասխան օտարել էլեկտրոնային աճուրդով:
Նախագծի հիմնավորմամբ նշվում է, որ «Աբիտ» ՍՊԸ գնահատման գործակալության կողմից 03․03․2026թ․ կազմված գնահատման հաշվետվության շենք-շինությունների տեխնիկական վիճակը գնահատված է բավարար: Արտաքին հարդարումը՝ սրբատաշ տուֆ, արտաքին պատերը՝ քարե, միջհարկային ծածկը՝ երկաթբետոնե, տանիքը՝ թիթեղյա, արտաքին դուռը՝ երկաթյա։ Գնահատողի կողմից ներքին հարդարման ընդհանուր գնահատականը 7 միավորանոց սանդղակով՝ 3.5։ Տրանսպորտային մատչելիությունը գնահատված է լավ, ենթակառուցվածքներից առկա են՝ ջրամատակարարում, էլեկտրամատակարարում և կոյուղի:
Այս կապակցությամբ, հայտնում ենք, որ հիմնավորումներում բացակայում է գույքի շահագործման նպատակով պահանջվող ներդրումների չափը և բացահայտված չէ՝ դիտարկվել են արդյոք համապատասխան ներդրումներն իրականացնելու ու բավարար պայմանների ապահովման պարագայում այն վարձակալությամբ տարածքներ զբաղեցնող պետական կառավարման մարմիններին տրամադրելու կամ վարձակալությամբ մասնավորին տրամադրելու տարբերակները (նորոգման աշխատանքները վարձակալի հաշվին իրականացնելու և հետագայում վարձակալական վճարից նվազեցնելու ճանապարհով), որը հնարավորություն կընձեռեր առավել հիմնավոր գնահատել գույքի օտարումն արդյունավետ տարբերակ դիտարկելու առաջարկը:
	





























Ընդունվել է, Նախագծի հիմնավորումը խմբագրվել է, որում անդրադարձ է կատարվել նաև նշված հարցին։

	        2.  ՀՀ կադաստրի կոմիտե
	07․04․2026թ․

	
	N   ՍԹ/5665-2026

	
«Պետական գույքն օտարելու մասին» ՀՀ կառավարության որոշման նախագծի (այսուհետ՝ Նախագիծ վերաբերյալ հայտնում ենք հետևյալը.
   Նախագծի հավելվածով ներկայացված քաղաք Երևան, Դավթաշեն, Հալաբյան փողոց, 48 շենք, 43 ոչ բնակելի տարածք հասցեի հարակից տարածքներում գտնվող հասարակական նշանակության անշարժ գույքերի առուվաճառքների գների ուսումնասիրության արդյունքում պարզվել է, որ տվյալ հատվածում առկա են ավելի բարձր փաստացի առուվաճառքի գներով օտարված գույքեր։
   Ելնելով վերոգրյալից և հիմք ընդունելով Գնահատման գործունեության մասին» օրենքի կարգավորումները՝ առաջարկում ենք նախքան անշարժ գույքի օտարումը՝ գնահատման հաշվետվությունը ներկայացնել մասնագիտական հանձնաժողովի ուսումնասիրությանը:
	



Ընդունվել է,  գնահատման հաշվետվությունը ներկայացվել է ՀՀ կադաստրի կոմիտեի մասնագիտական հանձնաժողովի ուսումնասիրությանը

	3.   ՀՀ կադաստրի կոմիտե
	    03․07․2026թ․

	
	N  ԱԳ/14091-2026

	
Տեղեկացնում ենք, որ Կադաստրի կոմիտեի մասնագիտական հանձնաժողովի կողմից «Գնահատման գործունեության մասին» օրենքի 23-րդ հոդվածի 2-րդ մասի 7-րդ կետի պահանջների համաձայն, ուսումնասիրվել է գնահատող Կարեն Չարուխչյանի կողմից 2026 թվականի մարտի 3-ին կազմված ՀՀ քաղաք Երևան, Դավթաշեն, Հալաբյան փողոց, 48 շենք, 43 (նույնականացնող անհատական ծածկագիր՝ 2026SWUQBPNS) հասցեում գտնվող անշարժ գույքի գնահատման հաշվետվությունը և արդյունքում ներկայացվել է մասնագիտական եզրակացություն:

ՄԱՍՆԱԳԻՏԱԿԱՆ ԵԶՐԱԿԱՑՈՒԹՅՈՒՆ
ք. Երևան
  28.04.2026թ.

          Պետական գույքի կառավարման կոմիտեի նախագահին փոխարինող Գևորգ Թարայանի 2026 թվականի ապրիլի 8-ի N 01/11.6/2523-2026 գրությամբ ներկայացված Կարեն Կարապետի Չարուխչյանի (որակավորման վկայական՝ N ԳԳ-2023-16) կողմից 03.03.2026 կազմված ՀՀ, ք. Երևան, Գավթաշեն վ/շ, Հալաբյան փողոց, 48 շենք N 43 (նույնականացնող անհատական ծածկագիր՝ 2026SWUQBPNS) հասցեում գտնվող անշարժ գույքի (կադաստրային ծածկագիր՝ 01-004-0317-0042-001-048, շինության մակերես' 753,2 քմ) շուկայական արժեքի (315,800,000 ՀՀ դրամ) գնահատման հաշվետվության վերաբերյալ (գնահատման կազմակերպություն՝ «ԱԲԻՏ»).
          Հաշվետվության էջ 22 աղյուսակ 2-ում կատարված կոմունալ հարմարությունների, մակերեսների նկատմամբ կատարված ուղղումները հիմնավոր չեն: Խախտվել է ՀՀ կառավարության 24.08.2022 թվականի N 1355- Ն որոշմամր հաստատված N 1 հավելվածի 48-րդ կետի 1-րդ ենթակետի պահանջը:
          Վերոնշյալ խախտումը չի ազդել գնահատման հաշվետվությունում արտացոլված արժեքի արժանահավատության վրա:


	4.  ՀՀ արդարադատության նախարարություն
	30․03․2026թ․

	
	N /27.3.2/14978-2026

	
Կից ներկայացվում է «Պետական գույքն օտարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության կարծիքը:

1. «Պետական գույքն օտարելու մասին» Հայաստանի Հանրապետության կառավարության որոշման նախագծով (այսուհետ՝ Նախագիծ) նախատեսվում է հավելվածով սահմանված գույքն օտարել էլեկտրոնային աճուրդի եղանակով, իսկ Նախագծի նախաբանում որպես լիազորող նորմ հղում է կատարվում «Պետական գույքի կառավարման մասին» օրենքի 6-րդ հոդվածի 1-ին մասի 1-ին կետին, համաձայն որի՝ պետական գույքի կառավարման ոլորտում քաղաքականությունը մշակում և իրականացնում է Կառավարությունը: Կառավարության լիազորություններն են` Հայաստանի Հանրապետության օրենսդրությամբ սահմանված կարգով ընդունում է պետական գույքային շրջանառության, պետական սեփականություն հանդիսացող շենքերի, շինությունների և առանձին տարածքների արդյունավետ օգտագործման և սպասարկման, ինչպես նաև օտարերկրյա պետություններում Հայաստանի Հանրապետության սեփականություն հանդիսացող գույքի արդյունավետ օգտագործման վերաբերյալ որոշումներ։
Նախագծի հիմնավորման մեջ հղում է կատարվել Հայաստանի Հանրապետության կառավարության 2021 թվականի օգոստոսի 18-ի թիվ 1363-Ա որոշման հավելվածի 6․7-րդ կետին, համաձայն որի՝ ներկայիս դրությամբ պետական գույքի օգտագործման արդյունավետությունը շարունակում է մնալ ցածր մակարդակի վրա, միաժամանակ առկա գույքային միավորների արդյունավետ գործարկումն առանցքային դեր կարող է խաղալ Հայաստանի Հանրապետության ներդրումային գրավչության բարձրացման տեսանկյունից։ Առկա գույքային միավորները նախատեսվում է օգտագործել Հայաստանի Հանրապետությունում՝ միջազգային արժեթղթերում ինտեգրվող, ինստիտուցիոնալ գիտելիքներ ձևավորող ներդրումային ծրագրերի  իրականացումը խթանելու համար։
Միաժամանակ, նշված կետով նախատեսված է պետական գույքի արդյունավետ կառավարման նպատակով իրականացվող քայլերը, որոնցից բխում է որ պետական գույքի տրամադրումն իրականացվում է ներդրումային ծրագրերի շրջանակներում։
Վերոգրյալի համատեքստում, Նախագծի հիմնավորումից պարզ չէ գույքի օտարման  նպատակը, ինչպես նաև չեն ներկայացվել գույքի օտարման վերաբերյալ մանրամասները, ինչը թույլ չի տալիս գնահատել Նախագծի ընդունման նպատակահարմարությունը, ուստի գտնում ենք, որ Նախագիծն ունի լրացուցիչ հիմնավորման կարիք։
Միաժամանակ, Նախագծի նախաբանում «հոդվածի» բառից հետո առաջարկում ենք լրացնել «1-ին մասի» բառերը։
2․ Նախագծի 1-ին կետի «2023» թվից առաջ առաջարկում ենք լրացնել «Հայաստանի Հանրապետության կառավարության» բառերը։
3․ Նախագծի 2-րդ կետի 1-ին և 2-րդ ենթակետերում «աճուրդի» և «աճուրդը» բառերից առաջ առաջարկում ենք լրացնել «էլեկտրոնային» բառը կամ Նախագծի 1-ին կետում «էլեկտրոնային աճուրդով» բառերից հետո լրացնել «(այսուհետ՝ աճուրդ)» բառերը։

	









1․ Ընդունվել է մասամբ, 

Նախագծի հիմնավորումը խմբագրվել է, անդրադարձ է կատարվել նաև նշված հարցին































Քննարկվել է, Նախագծի նախաբանում վկայակոչված «Պետական գույքի կառավարման մասին» օրենքի 6-րդ հոդվածը 1-ին մաս չունի






2․ Ընդունվել է


3․ Ընդունվել է



